КIуэкIуэ Ю. А. иригъэкIуэкIащ ЩIэныгъэхэм я махуэм, КъБР-м и Къэралыгъуэм и махуэм, республикэр езым фIэфIу Урысейм зэрыгухьэрэ илъэс 460-рэ зэрырикъум теухуа махуэшхуэ зэхыхьэхэм зыхуэгъэхьэзырыныр зи нэIэ щIэт къызэгъэпэщакIуэ комитетым и зэIущIэ
Къэбэрдей-Балъкъэрым и Iэтащхьэ КIуэкIуэ Юрий зэхуишэсащ ЩIэныгъэхэм я махуэм, КъБР-м и Къэралыгъуэм и махуэм, республикэр Урысейм зэрыгухьэрэ илъэс 460-рэ зэрырикъум теухуа гуфIэгъуэ дауэдапщэхэм зыхуэгъэхьэзырынымрэ ахэр егъэкIуэкIынымрэ елэжь къызэгъэпэщакIуэ комитетым хэтхэр.
Зэхуэсым кърихьэлIащ КъБР-м и Iэтащхьэм и Администрацэм и УнафэщI Къуэдзокъуэ А. А., Жылагъуэ, экономикэ шынагъуэншагъэмкIэ Советым и секретарь Тату Къ. Б., КъБР-м и Правительствэм и УнафэщIым и япэ къуэдзэ — мэкъумэш хозяйствэмкIэ министр Говоров С. А., КъБР-м и Iэтащхьэмрэ Правительствэмрэ я Iуэхухэр зезыгъакIуэ Къалэ З. А., КъБР-м и Правительствэм и УнафэщIым и къуэдзэхэу Ахъуэхъу Т. Б., Къардэн М. Н. сымэ, а Iуэхум пыщIа министерствэ-хэм, IуэхущIапIэхэм, Налшык къалэ округым я унафэщIхэр.
КъБР-м и Iэтащхьэм зэIущIэр къыщызэIуихым къыхигъэщащ Къэбэрдей-Балъкъэрым и цIыхубэм я къэкIуэнур зыубзыхуауэ щыта а лъэхъэнэм къэхъуа Iуэхушхуэхэр тщымыгъупщэн папщIэ а гуфIэгъуэ дауэдапщэхэм мыхьэнэшхуэ зэраIэр.
Транспорт, щэнхабзэ, социальнэ IэнатIэхэр а Iуэхухэм зэрыхуэхьэзырыр щыжаIащ зэIущIэм. Махуэшхуэхэр гъэлъэпIэным жылагъуэ, ветеран, щIалэгъуалэ зэгухьэныгъэхэри жыджэру хэтыныр къызэрагъэпэщыну жэрдэм къыхалъхьащ.
Гулъытэ нэхъыбэ зыхуащIахэм ящыщщ а махуэхэм гуфIэгъуэр щекIуэкIыну щIыпIэхэм шынагъуэншагъэр къыщызэгъэпэщыныр, абы папщIэ зыхуэфащэ къарухэр зэщIэгъэуIуэныр.
ЯРОСЛАВСКАЯ Маринэ.
